Федерико Гарсия Лорка
In memoriam

Превод от испански: Александър Муратов, Атанас Далчев, —

chitanka.info

Мила тополо,

мила тополо,

ти си цяла

от злато.

Вчера трептеше зелена,

лудо зелена

като на приказни птици

перата.

Днес повалена

лежиш под небето горещо,

както аз под небето

на мисълта си червена.

Благоуханието омайно

и нежно на ствола

пак ще спохожда сърцето

смирено.

Груба прамайко

на лъките зелени!

Ето ни двама

с теб позлатени!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.